Janne Hirvasvuopio

Janne Hirvasvuopio on saamelainen valtiotieteen kandidaatti, ympäristövaikuttaja ja vihreiden puoluevaltuutettu Espoosta. Hän työskentelee vihreiden eduskuntaryhmässä kansanedustaja Emma Karin poliittisena avustajana.
Hirvasvuopio on tullut tunnetuksi saamelaispoliitikkona sekä toiminnastaan yhdenvertaisuus- ja ympäristöasioissa. Alkuvuodesta 2023 hän esiintyi Ylen Hyvin sanottu-juttusarjassa, jossa hän kertoi saamelaisaktivistina saamastaan vihapostista. Hän on esiintynyt muun muassa Mikaela Weurlanderin vuoden 2020 dokumentissa Olen saamelainen.. Vuonna 2022 Hirvasvuopio puhui YK:n vammaisyleissopimusta käsittelevässä COSP15-kokouksessa Suomen heikosta tilanteesta saamelaisten terveyspalveluiden saatavuuden kannalta kieli ja kulttuuri huomioiden.

Hirvasvuopio toimii saamelaiskäräjillä sosiaali- ja terveyslautakunnan jäsenenä. Hän on lisäksi saamelaiskäräjien edustajana pysyvä asiantuntija valtioneuvoston vammaisten henkilöiden oikeuksien neuvottelukunnassa (VANE) ja jäsen Lapin hyvinvointialueen ICT-ohjausryhmässä.

Espoossa Hirvasvuopio toimii vihreiden varavaltuutettuna, tasa-arvo- ja yhdenvertaisuustoimikunnan jäsenenä ja teknisen lautakunnan jäsenenä. Hän vaikuttaa myös hallituksen jäsenenä Kansalaisten kaivosvaltuuskunta - MiningWatch Finlandissa.

Lähteet 

Vihreän liiton poliitikot
Vuonna 1989 syntyneet
Elävät henkilöt
Suomalaiset saamelaispoliitikot